EkBass/fiwiki-20250220-pages-articles huggingface dataset:
Piikit ja pillerit

Piikit ja pillerit: Suoraa puhetta dopingista on Erkki Vettenniemen kirja dopingista vuodelta 2009. Pamfletin julkaisi Teos Teesi-sarjassaan. == Aiheesta muualla == * Mikael Fogelholm: Ei syytä luopua antidopingista . Hiidenkivi 4/2009. Luokka:Kirjat urheilusta Luokka:Suomalaiset tietokirjat Luokka:Vuoden 2009 kirjat Luokka:Pamfletit
Tomas Hradecký

Tomas Hradecký (, s. 13. lokakuuta 1992 Turku) on suomalainen jalkapalloilija, pelipaikaltaan puolustava keskikenttäpelaaja, joka edustaa Pargas IF:ää. Hän on aiemmin edustanut Veikkausliigassa IFK Mariehamnia, jossa hän pelasi ensimmäisen liigaottelunsa heinäkuussa 2013, sekä Rovaniemen Palloseuraa ja kaudella 2017 Seinäjoen Jalkapallokerhoa,Tomas Hradecky siirtyy SJK-paitaan , sjk2007.fi, 13.1.2017 sekä Ykkösessä Turun Palloseuraa. Ulkomailla hän on edustanut tšekkiläistä Bohemians 1905:tä.Tomas Hradecky siirtyy tshekkiläisseuraan Myös hänen isoveljensä Lukas ja nuorempi veljensä Matej ovat jalkapalloilijoita. == Lähteet == Luokka:Suomalaiset jalkapalloilijat Luokka:Vuonna 1992 syntyneet Luokka:Elävät henkilöt
Kristillissosiaalinen kansanpuolue

Kristillissosiaalinen kansanpuolue (, , ), lyh. CSV tai PCS, on Luxemburgin suurin poliittinen puolue. Puolue edustaa kristillisdemokraattista ideologiaa ja on vahvasti Euroopan unioni -myönteinen. Kristillissosiaalinen kansanpuolue kuuluu Euroopan kansanpuolueeseen. == Ideologia == Kristillissosiaalista kansanpuoluetta on pidetty Luxemburgin kolmesta pääpuolueesta arvokonservatiivisimpana ja sen on katsottu heijastavan katolisen kirkon näkemyksiä. Perinteisesti puolue on kannattanut uskonnon aseman säilyttämistä yhteiskunnassa ja koulujen uskonnonopetusta, mutta toisaalta se on myös kääntynyt samaa sukupuolta olevien avioliiton ja eutanasian kannalle. Talouspoliittisesti CSV on luettu keskustaan kuuluvaksi, ja se on ollut luomassa pohjaa luxemburgilaiselle hyvinvointivaltiolle. == Historia == Puolueen juuret ovat Oikeistopuolueessa, joka nimettiin uudelleen Kristillissosiaaliseksi kansanpuolueeksi vuonna 1944. CSV on ollut Luxemburgin suurin kaikissa käydyissä vaaleissa vuodesta 1919 lähtien. Tosin ainoastaan vuonna 1921 se on saanut enemmistön paikoista ja kyennyt muodostamaan itse hallituksen. Oppositiossa Kristillissosiaalinen kansanpuolue on istunut vain kolmesti historiansa aikana. Puolueen vahva asema Luxemburgin politiikassa on johtunut myös sen asettumisesti maan poliittisen kentän keskustaan, mikä on mahdollistanut CSV:lle hallituksen muodostamisen niin vasemmisto- kuin oikeistopuolueidenkin kanssa. Marc Spautz toimi CSV:n puoluejohtajana 2014–2019. Lokakuun 2018 parlamenttivaaleissa kärsityn vaalitappion jälkeen Spautzin seuraajaksi valittiin Frank Engel tammikuussa 2019 pidetyssä puoluekokouksessa. CSV oli menettänyt lokakuun vaaleissa kolme paikkaa ja jäi oppositioon. == Lähteet == == Aiheesta muualla == * Kristillissosiaalinen kansanpuolue Luokka:Euroopan kansanpuolueen jäsenpuolueet Luokka:Luxemburgin puolueet Luokka:Kristillisdemokraattiset puolueet
Tietosuojavastaava

Tietosuojavastaava on erityisasiantuntija, jonka tehtävä on toimia ensisijaisesti rekisterinpitäjän tukena ja auttaa rekisterinpitäjää lakisääteisten velvoitteiden toteuttamisessa. Tietosuojavastaavan tehtäviin kuuluu myös asiantuntija-avun antaminen sekä organisaation henkilöstölle että organisaation johdolle tietosuojaan liittyvissä kysymyksissä. Tietosuojavastaavan tulee myös toimia organisaatiossa henkilötietojen käsittelyä valvovana tahona sekä yhdyssiteenä valvontaviranomaisiin, kuten tietosuojavaltuutettuun. ==Lainsäädäntö== EU:n yleisen tietosuoja-asetuksen mukaan organisaation on nimettävä tietosuojavastaava, jos se käsittelee arkaluontoisia tietoja laajassa mittakaavassa, harjoittaa laajamittaista ja säännöllistä ihmisten seurantaa tai toimii julkishallinnossa. Nimeämisvelvollisuus ei koske tuomioistuimia. ==Tehtävät== Tietosuojavastaavan tehtävät on määritetty EU:n yleisessä tietosuoja-asetuksessa. Hänen tehtäviinsä kuuluu muun muassa antaa neuvoja rekisterinpitäjälle tai henkilötietojen käsittelijälle tietosuojasäännösten velvoitteista sekä seurata, että organisaatio noudattaa tietosuoja-asetusta sekä muita tietosuojasäännöksiä. Tietosuojavastaava toimii tietosuojavaltuutetun yhteyshenkilönä organisaatiossa. ==Asema ja vaatimukset== Menestyksekäs suoriutuminen tietosuojavastaavan tehtävistä edellyttää kykyä ja valtuuksia itsenäiseen työskentelyyn sekä kattavaa tuntemusta organisaation tietojenkäsittelyyn liittyvistä käytännöistä ja määräyksistä. Esimerkiksi sosiaali- ja terveydenhuollon organisaatioissa tämä edellyttää sovellettavan lainsäädännön, ohjeiden ja määräysten tuntemista. Jotta tietosuojavastaavalla olisi todelliset mahdollisuudet päästä vaikuttamaan organisaation tietosuojan tilaan, on hänellä oltava suora yhteys organisaation ylimpään johtoon. Tietosuojavastaavan koulutuksesta tai ammattinimikkeestä ei aseteta nimenomaisia vaatimuksia. Hänellä tulee kuitenkin olla riittävä tietotaito kuvatuista työtehtävistä suoriutumiseen sekä oman erityisammattitaitonsa kehittämiseen. Tietosuojavastaavan tulee noudattaa salassapitosäännöksiä, kuten vaitiolovelvollisuus, joista säädetään mm. Suomen perustuslaissa (731/1999, 10 §) sekä viranomaisten osalta tarkemmin julkisuuslaissa (621/1999, 24§). ==Lähteet== ==Kirjallisuutta== * * Andreasson, Ari - Koivisto, Juha - Ylipartanen, Arto: Tietosuojakäsikirja johdolle; 2. Uudistettu laitos. Tallinna: Tietosanoma, 2016. ISBN 978-951-885-404-6. * Andreasson, Ari - Riikonen, Jaana - Ylipartanen, Arto: Osaava tietosuojavastaava ja EU:n yleinen tietosuoja-asetus. Tallinna: Tietosanoma, 2019. ISBN 978-951-885-451-0. ==Aiheesta muualla== *https://opitietosuojaa.fi/index.php/fi/aloitus/tietosuojavastaava vastaava
Huff

Huff voi tarkoittaa ainakin seuraavia: ;henkilöitä: * George Huff (s. 1980), yhdysvaltalainen laulaja * Leon Huff (s. 1950), yhdysvaltalais-suomalainen koripalloilija ja koripallovalmentaja * Leon Huff (s. 1942), yhdysvaltalainen pianisti, lauluntekijä ja musiikkituottaja * Robert Huff (s. 1979), brittiläinen kilpa-autoilija * Shawn Huff (s. 1984), suomalainen koripalloilija, Leon Huffin poika * Tilda Huff (s. 1991), suomalainen korkeushyppääjä ;muita merkityksiä: * Huff – terapian tarpeessa (engl. Huff), yhdysvaltalainen televisiosarja vuosilta 2004–2006.
Tupuna Vaissi

Tupuna Vaissi (ent. Sirkka Helinä Vaissi, 26. helmikuuta 1941 Turku – 12. toukokuuta 2012 Helsinki) oli suomalainen lastenkirjailija ja kuvataiteilija. Vaissi valmistui ylioppilaaksi Tampereen yhteiskoulusta vuonna 1962. Neljä vuotta myöhemmin hän valmistui kuvaamataidon opettajaksi, muttei koskaan työskennellyt ammatissa. Sen sijaan Vaissi aloitti työt televisiokuuluttajana ja alkoi vähitellen tehdä lastenohjelmia ja koko perheen näytelmiä. Vuosina 1966–1970 hän kertoi ja piirsi satuja lastenohjelmassa Pienten piiri. Hän myös kuvitti lastenkirjoja. Urallaan Vaissi teki useita kuunnelmia, televisionäytelmiä, satukirjan (Saniaissaari, 1966) ja satumusikaalin. Lisäksi hän näytteli elokuvassa Kuningas lähtee Ranskaan (1986). 1980-luvulla hän toimi Mainostelevisiossa dramaturgina. Vaissin puoliso oli ohjaaja Veikko Kerttula 1964–1984. == Lähteet == ==Aiheesta muualla== * * * Ylen Elävä arkisto: Tupuna Vaissi piirtää sadun (17.8.1967) Luokka:Suomalaiset lasten- ja nuortenkirjailijat Luokka:Vuonna 1941 syntyneet Luokka:Vuonna 2012 kuolleet Luokka:Suomalaiset televisiokuuluttajat
Villers-la-Montagne

thumb Villers-la-Montagne on kunta Meurthe-et-Moselle alueella Koillis- Ranskassa. Vuonna 2011 Villers-la-Montagnessa oli 1433 asukasta. == Lähteet == Luokka:Meurthe-et-Mosellen kunnat
Rebekka Karijord

Rebekka Karijord (s. 1976) on norjalainen laulaja ja säveltäjä. Karijord opiskeli Norsk Musikkteater og Ballettakademissa Oslossa. Hän on myös opiskellut Teatterikorkeakoulussa Tukholmassa 1999–2003. Hän on julkaissut levyt Neophyte (KKV, 2003), Good or goodbye (2006), Noble art of Letting Go (2009) ja We become Ourselves (2012). Noble art of Letting Go oli musiikkina sirkus Cirkörin esityksessä ”Wear it like a crown” (näyttelyn nimi on peräisin albumista). Syksyllä 2007 Karijord kirjoitti musiikkishow'n "Mitt namn är Rachel Corrie" ja keväällä 2008 hän näytteli ja sävelsi musikaalin "Som Jerusalem" Tukholman kaupunginteatterille. Syksyllä 2008 hän sävelsi musikaalin "Love och circusfåglarna" Royal Dramatic Theatressa Tukholmassa == Aiheesta muualla == * http://rebekkakarijord.com Luokka:Norjalaiset laulajat Luokka:Norjalaiset säveltäjät Luokka:Vuonna 1976 syntyneet Luokka:Elävät henkilöt
Niklas Eklund

Niklas Eklund (s. 1969) on ruotsalainen trumpetisti. Hän syntyi musikaaliseen perheeseen Göteborgissa vuonna 1969. Hänen isänsä oli arvostettu trumpetisti ja kapellimestari Bengt Eklund. Niklas Eklund aloitti musiikin opintonsa isänsä opetuksessa. Myöhemmin hän jatkoi opintojaan Göteborgin yliopistossa opiskellen musiikkia ja musiikin teoriaa. Vuonna 1996 Niklas voitti ensimmäisen palkinnon Saksa Bad Säckingen -barokkitrumpettikilpailussa. Kilpailu järjestettiin Saksassa paikassa nimeltänsä Bad Säckingen. Niklas on tehnyt paljon yhteistyötä levy-yhtiö Naxoksen kanssa. Hän on erityisen suosittu barokkitrumpettilevytyksistään. Niklas Eklund on soittanut solistina oopperalaulaja Cecilia Bartolin kanssa. Hän on soittanut myös arvostetussa Carnegie Hallissa. Luokka:Ruotsalaiset trumpetistit Luokka:Vuonna 1969 syntyneet Luokka:Elävät henkilöt
Henrik Nerlund

Magnus Henry Erkki Nerlund (14. elokuuta 1978 Tukholma) on ruotsalainen arkkitehtuurihistorioitsija, toimittaja ja kirjailija. Nerlund on erikoistunut kulttuuriympäristökysymyksiin ja sodanjälkeiseen kaupunkien uudistamiseen. Hän on myös Tukholman kaupungin julkisivulautakunnan (skönhetsråd) varapuheenjohtaja ja Tukholman nimistötoimikunnan (namnberedning) jäsen. == Julkaisuja == * Spökmackar (2012) == Lähteet == Luokka:Ruotsalaiset tietokirjailijat Luokka:Ruotsalaiset toimittajat Luokka:Vuonna 1978 syntyneet Luokka:Elävät henkilöt
Morainville

Morainville on Ranskan kunta Centre-Val de Loiren alueella Eure-et-Loirin departementissa. Se sijaitsee Chartresin itäpuolella. Kunnan pinta-ala on 3,82 neliökilometriä ja siellä on arviolta 26 asukasta (vuonna 2016). == Lähteet == == Aiheesta muualla == Luokka:Eure-et-Loirin kunnat
Ranskan 2. panssaridivisioona

Ranskan 2. panssaridivisioona () oli Ranskan maavoimien panssariyhtymä, joka perustettiin toisessa maailmansodassa vuonna 1943 Pohjois-Afrikassa. Se otti osaa sotatoimiin Länsi-Euroopassa osana kenraali Pattonin Yhdysvaltain 3. armeijaa. Yhtymä lakkautettiin 1999, jolloin sen perinteet siirrettiin 2. mekanisoidulle prikaatille. == Perustaminen == Divisioona perustettiin Italian hallinnoimaan Libyaan vuodesta 1940 hyökänneistä yksiköistä, jotka olivat edenneet vuoteen 1943 mennessä Tripoliin Leclercin johdolla. Yhtymä nimettiin 2. kevyeksi divisioonaksi ja elokuussa 1943 se organisoitiin Yhdysvaltain kevyen panssaridivisioonan mukaiseksi. == Palvelus == Divisioona kuljetettiin huhtikuussa 1944 Britteinsaarille ja edelleen 29. heinäkuuta Ranskaan. Ranskan taisteluissa se vapautti Pariisin, torjui Saksan panssariprikaatin hyökkäyksen Lorrainessa ja sulki Savernen aukon sekä vapautti Strasbourgin. Colmarin motista käytyjen taisteluiden päätyttyä se hyökkäsi Royanin satamakaupunkiin, mistä vapauduttuaan se palasi länteen osallistuen hyökkäykseen Saksan alueella. Divisioona lakkautettiin sodan jälkeen, kunnes se aktivoitiin uudelleen 1970-luvulla. Ranskan maavoimia uudelleen järjesteltäessä 1999 divisioona hajotettiin 1. heinäkuuta ja sen perinteet siirrettiin 1. mekanisoidulle prikaatille. 02
Operaatio Pluto

Operaatio Pluto oli toisessa maailmansodassa liittoutuneiden suunnitelma merenalaisten öljyputkien rakentamisesta Englannista Ranskaan polttoaineen toimittamiseksi joukoille. Sen toteutus alkoi jo vuonna 1942, kun brittiläiset insinöörit testasivat sopivaa putkilaatua. Operaatio toteutettiin 12. elokuuta 1944 Normandian maihinnousun onnistumisen jälkeen, jolloin öljyputket vedettiin Shanklin Chinestä Wightsaarelle ja sieltä Englannin kanaalin yli Cherbourgiin. Myöhemmin 17 muuta linjaa vedettiin Dungenessista Ambleteuseen ja Pas-de-Calaisiin. Sodan jälkeen noin 90 % putkista purettiin ja romutettiin. ==Lähteet== * * ==Aiheesta muualla== * Pluto
Boris Barnet

pienoiskuva|Boris Barnet elokuvassa Sinegorija vuonna 1946. Boris Vasiljevitš Barnet (, 18. kesäkuuta 1902 Moskova – 8. tammikuuta 1965 Riika) oli venäläinen elokuvaohjaaja ja näyttelijä. Boris Barnet syntyi yrittäjän ja kirjapainonomistajan perheeseen. Hän opiskeli Moskovan taidekoulussa, mutta lähti toiselta vuosikurssilta vapaaehtoisena puna-armeijaan. Barnet valmistui armeijan urheilukoulusta, toimi ammattinyrkkeilijänä ja liikunnanopettajana sekä opiskeli Lev Kulešovin johdolla valtion elokuvateknikumissa. Hänen ensimmäinen näyttelijänroolinsa oli Kulešovin kokeellisessa seikkailuelokuvassa Mr. Westin ihmeelliset seikkailut bolsevikkien maassa (Neobytšainyje priklutšenija mistera Vesta v strane bolševikov, 1924). Marietta Šaginjanin teokseen perustuvassa seikkailuelokuvassa Miss Mend (1926) Barnet toimi näyttelijänä, toisena käsikirjoittajana ja ohjaajana. Hänen ensimmäinen itsenäinen ohjaustyönsä oli komedia Tyttö ja hatturasia (Devuška s korobkoi, 1927). Sitä seurasi suosittu lämminhenkinen komedia Talo Trubnaja- kadun varrella (Dom na Trubnoi, 1928) ja joukko muita elokuvia. Barnetin ensimmäinen äänielokuva Laitakaupunki (Okraina, 1933) on yksi neuvostoelokuvan merkkiteoksista. Aiheeltaan vallankumoushistorialliselle elokuvalle on ominaista lämmin ihmiskuvaus sekä voimakas kuva- ja äänimontaasi. Barnetin seuraava elokuva, harmiton komedia Sinisen meren rannalla (U samogo sinego morja, 1936) joutui tuntemattomasta syystä kritiikin hampaisiin. Yhtä epäpoliittinen Staryi najezdnik (1940) joutui hyllytetyksi ja julkaistiin vasta vuonna 1959. Ohjaajan suosituin teos oli neuvostovakoojista kertova seikkailuelokuva Hyppy tuntemattomaan (Podvig razvedtšika, 1947), joka sai Stalin-palkinnon vuonna 1948. Menestyksestä huolimatta Barnet joutui jatkossa työskentelemään sosialistisen realismin tiukoissa rajoissa ja hän ohjasi myös Stalinin kuoleman jälkeen lähinnä keskinkertaisia nykyajan kuvauksia. Myöhemmistä elokuvista huomion arvoisia ovat Valentin Katajevin käsikirjoitukseen perustuva Poet sekä sirkuspainija Ivan Poddubnyin ja klovni Anatoli Durovin ystävyydestä kertova Borets i kloun (molemmat 1957). Barnet teki itsemurhan hotellihuoneessaan latvialaisen Sūtņu sazverestība (ven. Zagovor poslov, 1965) -elokuvan kuvausten aikana. Barnet oli NKP:n jäsen vuodesta 1943. Hän sai Venäjän SFNT:n ansioituneen taiteilijan arvonimen vuonna 1935 ja vastaavan ukrainalaisen arvonimen vuonna 1951. ==Lähteet== Luokka:Neuvostoliittolaiset elokuvaohjaajat Luokka:Neuvostoliittolaiset näyttelijät Luokka:Venäläiset elokuvaohjaajat Luokka:Venäläiset näyttelijät Luokka:Vuonna 1902 syntyneet Luokka:Vuonna 1965 kuolleet
Dinara Asanova

Dinara Kuldaševna Asanova (, 24. lokakuuta 1942 Frunze – 4. huhtikuuta 1985 Murmansk) oli kirgisialaissyntyinen neuvostoliittolainen elokuvaohjaaja. Asanova työskenteli 1960-luvun alussa Kyrgyzfilmin studiolla ja opiskeli sen jälkeen Mihail Rommin ja Aleksandr Stolperin johdolla Neuvostoliiton elokuvakoulussa VGIK:ssä, josta hän valmistui vuonna 1970. Hän työskenteli Lenfilmillä vuodesta 1974 lähtien. Ohjaaja tuli tunnetuksi puhdashenkisistä lapsikuvauksistaan Tikan päätä ei särje (Ne bolit golova u djatla, 1975) ja Avain kuuluu vain sinulle (Kljutš bez prava peredatši, 1977). Niistä jälkimmäinen sai yleisliittolaisen elokuvafestivaalin ja Moskovan elokuvajuhlien sekä Komsomolin palkinnot. Vuonna 1980 Asanovalle myönnettiin Venäjän SFNT:n ansioituneen taiteilijan arvonimi. Elokuva Kurittomat (Patsany, 1983) sai Neuvostoliiton valtionpalkinnon ohjaajan kuoleman jälkeen. Asanova tunnettiin rohkeana neuvosto-ohjaajana, joka uskalsi tuoda elokuvissa esiin myös yhteiskuntajärjestelmän huonoja puolia, esimerkiksi koululaitoksen kritiikkiä nuorison näkökulmasta. Helsingin Sanomien Mikael Fränti luonnehti Asanovaa elokuvan Kurittomat esittelyssään 1984: ”Dinara Asanova ei peittele ongelmia, ei välttele koviakaan tosiasioita, ei jata kuvaamatta julmuutta ja pahuutta, jos sitä jossain esiintyy.” Asanovan viimeiseksi elokuvaksi jäi Rakkaani, ainoani (Milyi, dorogoi jedinstvennyi..., 1985), yöllinen tarina 19-vuotiaasta Annasta. Asanova kuoli sydänkohtaukseen keskeneräiseksi jääneen Neznakomka-elokuvan kuvauksissa. ==Lähteet== Luokka:Neuvostoliittolaiset elokuvaohjaajat Luokka:Venäläiset elokuvaohjaajat Luokka:Vuonna 1942 syntyneet Luokka:Vuonna 1985 kuolleet
P-Metoksifenoli

p-Metoksifenoli eli 4-hydroksianisoli eli mekvinoli (C7H8O2) on aromaattinen yhdiste ja hydrokinonin metyylieetteri. Yhdistettä käytetään teollisuudessa polymeerien monomeerien stabilisaattorina ja orgaanisessa synteeseissä valmistettaessa muun muassa lääkeaineita. p-Metoksifenoli on guajakolin ja m-metoksifenolin isomeeri. Yhdistettä esiintyy myös kukkien tuoksuissa ja semiokemikaalina eliöiden viestinnässä. == Ominaisuudet == Huoneenlämpötilassa p-metoksifenoli on valkoista kiteistä ainetta. Yhdiste liukenee hyvin veteen muodostaen heikosti happaman liuoksen. Veden lisäksi yhdiste on liukoinen myös moniin orgaanisiin liuottimiin kuten etanoliin, dietyylieetteriin ja bentseeniin. == Valmistus ja käyttö == p-Metoksifenolia voidaan valmistaa synteettisesti hydrokinonin ja dimetyylisulfaatin välisellä reaktiolla. Toinen tapa on metyyliarbutiinin hydrolyysi.Phillip M. Hudnall: Hydroquinone, Ullmann's Encyclopedia of Industrial Chemistry, John Wiley & Sons, New York, 2000. Viitattu 23.5.2014 p-Metoksifenolin tärkein käyttökohde on polymeeriteollisuudessa toimia hapettumista ja radikaalipolymeroitumista estävänä stabilisoivana aineena. Sitä lisätään muun muassa metyylimetakrylaatin joukkoon. Sitä voidaan käyttää myös polymeerien kuten etyyliselluloosan stabilisoijana, lääkeaineiden kuten itrakonatsolin valmistuksessa, muiden kemikaalien kuten butyloidun hydroksianisolin, jota saadaan siitä tert-butanolin tai isobuteenin avulla. Yhdistettä voidaan käyttää myös yhdessä tretinoiinin kanssa ihon tummien läiskien vaalentamiseen. == Lähteet == == Aiheesta muualla == *Human Metabolome Database (HMDB): Mequinol *Kyoto Encyclopedia of Genes and Genomes (KEGG): Mequinol *ChemBlink: 4-Methoxyphenol *Pherobase: Floral Compound - mequinol *Pherobase: Semiochemical - mequinol Luokka:Eetterit Luokka:Fenolit
Azərbaycanfilm

Azərbaycanfilm () on Azerbaidžanin pääkaupungissa Bakussa toimiva elokuvastudio. Studio on saanut alkunsa tasavallan valistusasiain kansankomissariaatin yhteyteen vuonna 1923 perustetusta valokuva- ja elokuvahallinnosta. Vuosina 1930–1933 sen nimenä oli Azkino, vuodesta 1933 lähtien Azfilm, vuodesta 1934 Azgoskinoprom, vuosina 1935–1940 Azerfilm, vuosina 1941–1959 Bakun elokuvastudio ja vuodesta 1960 Cəfər Cabbarlılle nimetty Azerbaidžanfilm. Studio tuotti aluksi lähinnä uutiskatsauksia ja dokumenttielokuvia. Sen ensimmäinen näytelmäelokuva oli Vladimir Balljuzekin ohjaama Legenda o Devitšjei bašni (1924). Alkuvaiheessa studiolla työskenteli useita muista tasavalloista tulleita ohjaajia kuten Hamo Beknazarjan, Vsevolod Pudovkin, Nikoloz Šengelaia ja Boris Barnet. Ensimmäinen azeriohjaajan elokuva oli Abbas Mirzə Şərifzadən Bismillah (ven. Vo imja boga, 1925). Studion mykkäelokuvista tunnetuin on Šengelaian Dvadtsat šest komissarov (1933). Vuonna 1936 julkaistiin ensimmäinen tasavallassa kuvattu äänielokuva, Mežrabpomfilmin kanssa tuotettu Boris Barnetin Sinisen meren rannalla (ven. U samogo sinego morja). Samalla aloitettiin elokuvien jälkiäänitys azeriksi. Ensimmäinen kansallinen äänielokuva oli Viktor Turinin ohjaama Bakılılar (ven. Bakintsy, 1938). Studion suurimpia menestyksiä oli Stalin-palkinnon saanut musiikkielokuva Naimatoimitsija (Arşın mal alan, ven. Aršin mal alan, 1945). Azərbaycanfilm sai uudet nykyaikaisesti varustetut tilat vuonna 1965. 1980-luvun alussa se tuotti vuosittain kuusi näytelmäelokuvaa, 20 dokumenttielokuvaa, neljä animaatiota ja jälkiäänitti azeriksi yli 60 filmiä. Studion elokuvat käsittelivät etupäässä ajankohtaisia ja yleisinhimillisiä aiheita. Lisäksi tehtiin kansallisten suurmiesten elämäkertoja. Huomiota herätti erityisesti Rasim Ocaqovin korruptiota käsittelevä Kuulustelu (İstintaq, ven. Dopros, 1979). Azərbaycanfilmin kansainvälisesti tunnetuin ohjaaja oli Rüstəm İbrahimbəyov, joka on jatkanut uraansa menestyksekkäästi myös Neuvostoliiton hajoamisen jälkeen. Studion toiminta lamaantui vuoden 1992 jälkeen ja sen tilat vuokrattiin pienyrityksille. Vuonna 2005 Azərbaycanfilm alistettiin maan kulttuuriministeriölle, joka alkoi rahoittaa sen uudistamista. Nykyään studiolla kuvataan vuosittain kahdesta neljään pitkää näytelmäelokuvaa. ==Lähteet== ==Aiheesta muualla== * Azərbaycanfilmin sivusto , , Luokka:Azerbaidžanilaiset elokuvayhtiöt Luokka:Neuvostoliittolaiset elokuvayhtiöt Luokka:Azerbaidžanilaiset valtionyhtiöt
Leo Arnštam

Leo Oskarovitš Arnštam (, 15. tammikuuta 1905 Jekaterinoslav – 27. joulukuuta 1979 Moskova) oli venäläinen elokuvaohjaaja ja käsikirjoittaja. Leo Arnštam valmistui Pietarin konservatoriosta vuonna 1923, työskenteli pianistina ja Vsevolod Meyerholdin teatterin musiikkipäällikkönä vuosina 1924–1927. Hän aloitti elokuvauransa Sergei Jutkevitšin elokuvan Kultaiset vuoret (Zlatyje gory, 1931) äänisuunnittelijana ja osallistui Jutkevitšin ja Fridrih Ermlerin elokuvan Vastasuunnitelma (Vstretšnyi, 1932) käsikirjoituksen laatimiseen ja ohjaukseen. Arnštamin ensimmäinen itsenäinen ohjaustyö oli lokakuun vallankumousta romantisoidusti kuvaava Ystävättäret (Podrugi, 1936). Hän jatkoi vallankumousteemaa Sergei Kirovista kertovassa elokuvassa Druzja (1938). Partisaanityttö Zoja Kosmodemjanskajasta kertova Zoja (1944) sai Stalin-palkinnon vuonna 1946. Stalin-palkinnon sai myös säveltäjäelämäkerta Säveltäjä Glinka (Glinka, 1947). Neuvostoliittolais-bulgarialainen Urok istorii (1957) kuvaa Berliinin valtiopäivätalon tuhopolttoon liittyviä tapahtumia vuonna 1933 ja Sofja Perovskaja Aleksanteri II:n murhaan osallistunutta narodnikkia. Arnštam työskenteli Mosfilmillä tuotantoryhmän johtajana. Hän sai Venäjän SFNT:n kansantaiteilijan arvonimen vuonna 1969. ==Lähteet== Luokka:Neuvostoliittolaiset elokuvaohjaajat Luokka:Neuvostoliittolaiset elokuvakäsikirjoittajat Luokka:Venäläiset elokuvaohjaajat Luokka:Venäläiset elokuvakäsikirjoittajat Luokka:Vuonna 1905 syntyneet Luokka:Vuonna 1979 kuolleet
Hevosenpää

Hevosenpää on aihe taiteessa ja heraldiikassa. Se esittää irrallista hevosen päätä. Se esiintyy monissa heraldisissa symboleissa, kuten Oripään vaakunassa ja New Jerseyn sinetissä. Taiteessa se on aiheena varsinkin primitiivisissä veistoksissa sekä surrealistisissa maalauksissa. Elokuvissa irtonainen hevosenpää muistetaan varsinkin kahdesta esiintymisestä: Elokuvassa Kummisetä (1972) mafia uhkailee elokuvatuottajaa laittamalla irtonaisen hevosenpään hänen sänkyynsä. Elokuvassa Peltirumpu (1979) päähenkilön äiti järkyttyy nähtyään kalastajien käyttävän irtonaista hevosenpäätä ankeriaiden syöttinä. ==Katso myös== Luokka:Hevonen Luokka:Heraldiset kuviot Luokka:Taiteen aiheet
Confederation of Independent Football Associations

Confederation of Independent Football Associations eli ConIFA on vuonna 2013 perustettu kansainvälinen jalkapallon keskusjärjestö. Sen jäseninä on Kansainväliseen jalkapalloliittoon FIFA:an kuulumattomia jalkapallojoukkueita tai -liittoja, jotka edustavat erilaisia vähemmistökansallisuuksia, valtiottomia kansoja, itsehallintoalueita ja tunnustamattomia valtioita. ConIFA:n päämaja on Ruotsin Luulajassa. ConIFA aloitti toimintansa kesällä 2013, kun osa vuonna 2003 perustetun NF-Board-järjestön jäsenistä oli tyytymättömiä sen toimintaan.ConIFA Viitattu 23.5.2014. Liiton puheenjohtaja on myös sen perustajiin kuulunut saamelainen Per Anders Blind, joka valittiin tehtävään tammikuussa 2014 Kölnissä pidetyssä ConIFA:n kokouksessa. == ConIFA World Football Cup == ConIFA World Football Cup on ConIFA:n jäsenilleen järjestämä epävirallinen maailmanmestaruusturnaus. Se pelataan ensimmäisen kerran touko-kesäkuussa 2014 Ruotsin Östersundissa. Mukana on 12 joukkuetta eri puolilta maailmaa.2014 ConIFA World Cup Viitattu. 23.5.2014. == ConIFA:n jäsenet == Eurooppa * Abhasia * Cilento * Etelä-Ossetia * Franken * Helgoland * Mansaari * Monaco * Nizzan kreivikunta * Oksitania * Padania * Pohjois- Kypros * Romanit * Saamelaiset Aasia * Aramealaiset * Irakin Kurdistan *Tamil Eelam * Vuoristo-Karabah Afrikka * Chagoslaiset * Darfur * Zanzibar Pohjois- Amerikka * Cascadian alue * Quebec == Lähteet == == Aiheesta muualla == *ConIFA:n viralliset kotisivut Luokka:Kansainväliset jalkapalloliitot
Brittiläinen 6. panssaridivisioona

6\. panssaridivisioona oli Yhdistyneen kuningaskunnan panssaridivisioona toisessa maailmansodassa. Yhtymä perustettiin 12. syyskuuta 1940, jolloin sen kalustona olivat Matilda ja Valentine-panssarivaunut. Ne korvattiin myöhemmin Crusadereilla ja edelleen M4 Shermaneilla. Divisioona osallistui Pohjois- Afrikan maihinnousuun Algeriassa ja Marokossa marraskuussa 1942 ja ensimmäisessä taistelussaan Tunisiassa se kuului 1. armeijan V armeijakuntaan. Tunisian taisteluiden päätyttyä se osallistui 8. armeijan mukana Italiassa käytyihin taisteluihin päättäen sotansa Itävallassa. == Perustaminen == Divisioona perustettiin syyskuussa 1940, jolloin sen komentajana oli kenraalimajuri John Crocker. Divisioonan organisaatio noudatti perustettaessa panssaridivisioonan organisaatiota III (), jonka mukaan siihen kuului kaksi panssariprikaatia (20. ja 26. panssariprikaati), tukiryhmä (6. tukiryhmä) sekä panssariautorykmentti (Derbyshire Yeomanry). Organisaatio ei osoittautunut onnistuneeksi ja siihen lisättiin jalkaväkeä, joten 20. panssariprikaati siirrettiin pois huhtikuussa 1942 ja se korvattiin jalkaväkiprikaatilla (38. jalkaväkiprikaati) uuden organisaatio V:n mukaisesti. 6. tukiryhmä lakkautettiin kesäkuussa 1942 ja sen tykistö-, panssarintorjunta-, ilmatorjuntayksiköt liitettiin divisioonaan erillisjoukkoina. Samalla divisioonaan liitettiin toinen tykistörykmentti sekä pioneeriyksiköitä, jotka kaikki kuuluivat organisaatio V:een.Ford, Ken s. 2-3 === Komentajat === *kenraalimajuri John Crocker 27. syyskuuta 1940 – *prikaatikenraali Evelyn Fanshawe (sijaisena) 9. tammikuuta 1941 – *kenraalimajuri John Crocker 22. helmikuuta 1941 – *kenraalimajuri Herbert Lumsden 15. lokakuuta 1941 – *kenraalimajuri Charles Gairdner 29. lokakuuta 1941 – *kenraalimajuri Charles Keightley 19. toukokuuta 1942 – *kenraalimajuri Vyvyan Evelegh 19. joulukuuta 1943 – *prikaatikenraali William Edward Gordon Hemming (sijaisena) 15. helmikuuta 1944 – *kenraalimajuri Vyvyan Evelegh 19. maaliskuuta 1944 – *kenraalimajuri Gerald Templer (haavoittunut 5. elokuuta 1944) 24. heinäkuuta 1944 – *prikaatikenraali C. A. M. D. Scott (sijaisena) 5. elokuuta 1944 – *prikaatikenraali Francis Mitchell (sijaisena) 13. elokuuta 1944 – *kenraalimajuri Horatius Murray 21. elokuuta 1944 - *prikaatikenraali Adrian Clements Gore 27. heinäkuuta 1945 - *--- *kenraalimajuri George Prior-Palmer 1951 - *kenraalimajuri Francis Mitchell lokakuu 1953 - *kenraalimajuri Roderick McLeod 1955 - *kenraalimajuri Denis O'Connor 1957 - === Kokoonpano === *20. panssariprikaati 1940-1942 *26. panssariprikaati 1940-1945 *6. tukiryhmä 1940-1942 *38. jalkaväkiprikaati 1942-1943 *1. jalkaväkiprikaati 1943-1944 *61. jalkaväkiprikaati 1944-1945 == Lähteet == * * === Viitteet === Luokka:Yhdistyneen kuningaskunnan sotilasyksiköt toisessa maailmansodassa 06
Martin Niefnecker

Martin Niefnecker (s. 15. maaliskuuta 1990) on saksalainen alamäkiluistelija. Hän on lajin maailmanmestari vuodelta 2010, jolloin alamäkiluistelun MM-sarjaa kilpailtiin ensimmäisen kerran. Hän voitti kauden ensimmäisen kilpailun Münchenissä ja oli toisessa, Quebecin osakilpailussa toinen. Se riitti Niefneckerille maailmanmestaruuteen. Niefnecker on pelannut myös jääkiekkoa 14-vuotiaasta asti. Hän osallistui ensimmäistä kertaa Red Bull Crashed Ice- kilpailuun vuonna 2007 Augsburgissa. Hän on saavuttanut urallaan yhden voiton, Münchenin kilpailusta 2010. Niefnecker on 178 senttimetriä pitkä ja painaa 83 kiloa. == Lähteet == * http://www.redbullcrashedice.com/fi_FI/athlete/martin- niefnecker * http://www.eliteprospects.com/player.php?player=43088 Luokka:Saksalaiset alamäkiluistelijat Luokka:Vuonna 1990 syntyneet Luokka:Alamäkiluistelun maailmanmestarit Luokka:Elävät henkilöt
Derek Wedge

Derek Wedge (s. 22. lokakuuta 1982 Boston, Massachusetts, Yhdysvallat) on Yhdysvalloissa syntynyt sveitsiläinen alamäkiluistelija ja lajin maailmanmestari vuodelta 2013, jolloin hän päihitti toiseksi sijoittuneen Kyle Croxallin vain 31,4 pisteellä. Nuoruudessaan jääkiekkoa pelannut Wedge osallistui ensimmäistä kertaa Red Bull Crashed Ice-karsintoihin vuonna 2010 Saksan Ingolstadtissa ja tykästyi lajiin heti. Vain kahden vuoden kilpailemisen jälkeen Wedge onnistui voittamaan alamäkiluistelun maailmanmestaruuden 2013 voitettuaan kaudella uransa ensimmäisen osakilpailun Landgraafissa, Alankomaissa. Hän asuu Sveitsin Crans-Montanassa. == Lähteet == * http://www.redbullcrashedice.com/fi_FI/athlete/derek-wedge Luokka:Sveitsiläiset alamäkiluistelijat Luokka:Elävät henkilöt Luokka:Vuonna 1982 syntyneet Luokka:Alamäkiluistelun maailmanmestarit
Henri Anier

Henri Anier (s. 17. joulukuuta 1990 Tallinna)Henri Anier Dundee Unitedin verkkosivuilla on virolainen jalkapalloilija, joka on seuratasolla pelannut kotimaansa lisäksi Norjassa, Skotlannissa, Saksassa, Ruotsissa ja Suomessa. Anier debytoi Viron A-maajoukkueessa vuonna 2011 ja hän on pelannut 52 maaottelua sekä tehnyt niissä 11 maalia. Hänen pelipaikkansa on hyökkääjä. == Lähteet == Luokka:Virolaiset jalkapalloilijat Luokka:Vuonna 1990 syntyneet Luokka:Elävät henkilöt
Mamma Mia

Mamma Mia voi tarkoittaa seuraavia asioita: * ”Mamma Mia”, Abban kappale vuodelta 1975 * Mamma Mia!, Abban musiikkiin perustuva musikaali, joka kantaesitettiin Lontoossa huhtikuussa 1999 ** Mamma Mia!, musikaaliin perustuva elokuva vuodelta 2008 ** Mamma Mia: Here We Go Again!, elokuvamusikaalin jatko-osa vuodelta 2018
Mamma Mia! (soundtrack)

Mamma Mia! The Movie Soundtrack on vuonna 2008 ilmestyneen elokuvan Mamma Mia! soundtrack-albumi, joka sisältää elokuvan musiikin. Musiikki koostuu ruotsalaisen pop-yhtyeen Abban kappaleista elokuvan näyttelijöiden laulamana. == Kappaleet == Soundtrack-albumi ei sisällä kaikkia elokuvassa esitettyjä kappaleita. # # # # # # # # # # # # # # # # # == Listasijoituksia == Valtio Paras sija Menestys Menestys Viitteet Valtio Paras sija Myynti Sertifiointi Viitteet 1 140 000+ 2x platinaa 1 8 2 1 23 253 platinaa 1 1 1 1 130 000+ == Lähteet == Luokka:Vuoden 2008 soundtrackit
Vlatko Ilievski

Vlatko Ilievski (2. heinäkuuta 1985 – 6. heinäkuuta 2018Vlatko Ilievski unexpectedy passes away, aged just 33 ) oli pohjoismakedonialainen laulaja ja näyttelijä. Hän edusti maataan vuoden 2011 Euroviisuissa kappaleella ”Rusinka”. Ilievski oli oman semifinaalinsa 16:s 36 pisteellä ja näin ollen karsiutui finaalista. Rusinka tarkoittaa venäläistä tyttöä. Ilievski kuului ennen soolouraansa yhtyeeseen nimeltä Morality. Ilievski kuoli 33-vuotiaana. Hänet löydettiin kuolleena autostaan, ja kuolinsyyksi todettiin myöhemmin huumeet, muun muassa kokaiini. == Lähteet == * Eurovision Song Contest 2011, 56th edition, Semi-final 2, Diggiloo === Viitteet === Luokka:Pohjois- Makedonian euroviisuedustajat Luokka:Pohjoismakedonialaiset laulajat Luokka:Pohjoismakedonialaiset näyttelijät Luokka:Vuoden 2011 euroviisuedustajat Luokka:Vuonna 1985 syntyneet Luokka:Vuonna 2018 kuolleet
VP9

VP9 on Googlen kehittämä avoin ja lisenssimaksuton videonpakkausformaatti, jota käytetään digitaalisen videon tiivistämiseen ja purkamiseen. VP9 on VP8:n seuraaja ja kilpailee MPEGin HEVC-formaatin kanssa. HEVC:istä poiketen tuki VP9-videolle on yleinen ominaisuus verkkoselaimissa: maaliskuussa 2017 VP9-videon ja Opus-äänenpakkauksen yhdistelmä WebM-tiedostomuotoon käärittynä oli tuettu ominaisuus 77 %:ssa käytössä olevista verkkoselaimista. Suosituimmista verkkoselaimista vain kahdesta, Internet Explorerista ja Safarista, puuttuu tuki VP9:lle.http://caniuse.com/#search=WebM Android- käyttöjärjestelmä on tukenut VP9:ää versiosta 4.4 lähtien, vaikkakin laitteistokiihdytyksen saatavuus vaihtelee. Jotkin pakkausformaatin osat käyttävät Googlen omistamien patenttien alaisia tekniikoita. Yhtiö antaa kenen tahansa käyttää sen omistamia VP9:ään liittyviä patentteja sillä ehdolla etteivät niiden käyttäjät haasta muita VP9:n käyttäjiä oikeuteen patenttirikkomuksista.https://www.webmproject.org/license/bitstream/ ==Historia== VP9 on kehitetty 2011-2013 ja se pohjautuu VP8-formaattiin. ==Tekniset yksityiskohdat== VP9 ei ole ns. säiliömuoto, eli valmis datapaketti ei sisällä ääntä, erikielisiä tekstitysraitoja, väliotsikoita ("Chapters") tai juuri muuta kuin pakatun videon. Tästä syystä sillä ei ole omaa tiedostopäätettä; se ei ole itsenäinen elokuvatiedosto vaan pelkästään osa siitä eli videonpakkaus. Pakkaus on häviöllinen kuten videopakkaukset yleensäkin, eli sitä ei voi käyttää datan pakkaamiseen. VP9-pakattua videota levitetään pääsääntöisesti WebM-säiliömuodossa, ja äänenpakkaus WebM:ssä on Vorbis. Säiliömuodoista käytetään myös termiä "kääre". VP9 tekee paljon parannuksia edeltäjäänsä VP8:aan. VP9 tukee 32×32 pikselin kokoisten superblokkien käyttöä, ja kehittäjien aikeena on lisätä tuki 64x64 pikselin superblokkeja varten. Nelipuu-koodausformaattia käytetään superblokkien koodauksessa. VP9-pakettia voisi pitää kasana peräkkäisiä kuvia, missä jokaisella kuvalla on yksiselitteinen ja tarkka järjestysnumero sekä aikaleima, mutta muodot ja värit ovat likiarvoja halutun verran. Mitä pienemmäksi paketti halutaan, sitä epätarkempi on kuvajono. Aikaleimat ovat välttämättömiä, että äänet ja tekstit saadaan tahdistettua videoon ja sisältö näytettyä samalla nopeudella kuin kuvaushetkellä. Standardiversio tukee seuraavia väriavaruuksia: Rec. 601, Rec. 709, SMPTE-170, SMPTE-240 ja sRGB. ==Profiilit== Standardiversio on määrittänyt kaksi profiilia: profiili 0 ja profiili 1. Jälkimmäinen on valinnainen, ja se tukee valon ja värin pakkaussuhteita (engl. chroma subsampling) 4:2:2 ja 4:4:4, alfakanavaa ja syvyyskanavaa. Kehitteillä on profiili, jonka syvyyskanava päästää läpi 10 bittiä aiemman kahdeksan sijaan. Tällä voi olla merkitystä normaalikontrastin kuvissa, esim. kun pitää erottaa maastopukuinen sotilas maastosta, tai tumma kohde varjosta. ==Kilpailevat videopakkausalgoritmit== * H.264 – Yleinen ja tehokas ISO-standardi, maksullinen * HEVC – H.264:n seuraaja, toiselta nimeltään H.265 * VC-1 – Microsoftin kehittämä videopakkaus == Lähteet == Luokka:Videotiedostomuodot Luokka:Koodausmenetelmät
Walking on Sunshine (soundtrack)

Walking on Sunshine: Original Motion Picture Soundtrack on brittiläisen Walking on Sunshine -musikaalielokuvan soundtrack, joka julkaistiin 23. kesäkuuta 2014. Elokuvassa esitetään 1980-luvun hittikappaleita, kuten Madonnan ”Holiday”, Cyndi Lauperin ”Girls Just Want to Have Fun” ja Wham!-yhtyeen ”Wake Me Up Before You Go-Go”. Soundtrackin musiikkiohjaajana toimi Anna Dudley, joka on tehnyt musiikkia useisiin elokuviin, kuten Oscarilla palkittuun Housut pois! -komediaan. Kappaleita esittävät kaikki elokuvan päänäyttelijät. == Kappaleet == == Lähteet == == Aiheesta muualla == * Walking on Sunshine Internet Movie Databasessa (IMDb.com) * Elokuvan virallinen traileri Youtubessa Luokka:Vuoden 2014 soundtrackit
Bradd Shore

Bradd Shore on yhdysvaltalainen antropologi. Hän valmistui antropologian tohtoriksi 1977 Chicagon yliopistossa. Hänen erikoistalueensa ovat symbolinen ja psykologinen antropologia. Lisäksi hän tutkimuksessaan kiinnostunut rituaaleista. Hänen tutkimusalueensa ovat Yhdysvallat, Polynesia ja Oseania. == Julkaistuja kirjoja == * 1998 How Culture Means (The Heinz Werner Lectures) * 1996 Culture in Mind: Cognition, Culture and the Problem of Meaning * 1982 Sala'ilua: A Samoan Mystery * 1977 Idea and Action in World Cultures * 1973 Samoan Language Lessons == Lähteet == == Aiheesta muualla == * Luokka:Yhdysvaltalaiset antropologit Luokka:Syntymävuosi puuttuu Luokka:Elävät henkilöt
Lars Stindl

thumb|Lars Stindl Lars Stindl (s. 26. elokuuta 1988 Waghäusel, Saksa) on saksalainen jalkapalloilija, joka vuosina 2015–2023 edusti Bundesliigassa pelaavaa Borussia Mönchengladbachia ja oli joukkueen kapteeni kaudesta 2016–2017 alkaen. Stindl siirtyi Hannoveriin heinäkuussa 2010 Karlsruhesta, jota hän oli edustanut aluksi juniorijoukkueissa vuodesta 2000 lähtien ja jossa hän pelasi 2. Bundesliigassa viimeisen kautensa 2023–2024. Stindl on pelipaikaltaan keskikenttäpelaaja. Hänen pituutensa on 181 senttimetriä. Stindl pelasi Bundesliigassa ensimmäisen kerran maaliskuussa 2008. Sen jälkeen hän pelasi pääsarjassa lukuun ottamatta kautta 2009–2010, kun Karlsruhe oli pudonnut 2. Bundesliigaan, ja uransa viimeistä kautta. Kauden 2020–2021 loppuun mennessä hän on pelannut Bundesliigassa 321 ottelua ja tehnyt niissä 73 maalia. Mestarien liigassa hän on pelannut 19 ottelua ja tehnyt niissä seitsemän maalia kausina 2015–2016, 2016–2017 ja 2020–2021. Stindl on edustanut Saksaa ikäkausimaajoukkueissa sekä 11 A-maaottelussa, joissa hän on tehnyt neljä maalia. Hän kuului Maanosaliittojen cupin 2017 voittaneeseen joukkueeseen ja teki turnauksen neljässä ottelussaan kolme maalia. Hän on pelannut maajoukkueessa viimeksi maaliskuussa 2018. == Lähteet == * http://www.bundesliga.com/en/liga/clubs/hannover-96/spieler.php?player=35282 === Viitteet === Luokka:Saksalaiset jalkapalloilijat Luokka:Vuonna 1988 syntyneet Luokka:Elävät henkilöt
Operaatio Paula

Operaatio Paula () oli toisessa maailmansodassa Saksan ilmavoimien yritys tuhota jäljelläolevat Ranskan ilmavoimien lentokoneet varmistaakseen Ranskan tappion. Britit olivat jo evakuoineet joukkonsa Dunkerquesta 3. kesäkuuta 1940 mennessä, Belgia ja Alankomaat olivat jo antautuneet ja Ranskan armeija oli suurimmaksi osaksi tuhottu. Operaatioon, osallistuneet yhteensä 1 100 lentokonetta Saksan 2. ja 3. ilma-armeijasta nousivat ilmaan 3. kesäkuuta tavoitteenaan täydellinen ilmaherruus Ranskan yllä. Britit olivat kuitenkin ehtineet varoittaa hyökkäyksestä ja siksi operaation päätavoite epäonnistui tuhojen jäätyä vähäisiksi. Epäonnistuminen ei kuitenkaan estänyt Ranskan kukistumista ja Ranska antautui 25. kesäkuuta 1940. Luokka:Taistelu Ranskasta Paula
Intian parlamenttivaalit 2014

Intian parlamenttivaalit 2014 olivat maailman suurimmat vaalit, joissa oli 815 miljoonaa äänioikeutettua. Ne kestivät viisi viikkoa 7. huhtikuuta - 12. toukokuuta 2014. Vaaleissa valittiin Intian parlamentin alahuoneen eli Lok Sabhan 543 jäsentä, joiden lisäksi kaksi paikkaa on varattu presidentin nimittämille kahdelle anglointialaiselle. Ylivoimainen voittaja oli Intian kansanpuolue (Bharatiya Janata Party, BJP), joka sai 282 paikkaa. Vaalien jälkeen Intian parlamenttiin nousi 62 naista, mikä oli suurin naisten osuus siihen mennessä. Islaminuskoisten parlamentaarikkojen määrä laski alhaisimmaksi sitten vuoden 1952 parlamenttivaalien jälkeen jääden 23:een edustajaan. Alla olevan taulukon tulostiedot perustuvat Intian vaalikomission tietoihin. Puolue Lyhenne. Paikkoja Puolueen pj. Intian kansanpuolue BJP 282 Rajnath Singh Intian kongressipuolue INC 44 Rahul Gandhi All India Anna Dravida Munnetra Kazhagam AIADMK 37 Jayalalithaa All India Trinamool Congress AITMC 34 Mamata Banerjee Biju Janata Dal BJD 20 Naveen Patnaik Shiv Sena SHS 18 Uddhav Thackeray Telugu Desam Party TDP 16 N. Chandrababu Naidu Telangana Rashtra Samithi TRS 11 K. Chandrasekhar Rao Intian kommunistinen puolue (marxilainen) CPM 9 TBA YSR Congress Party YSRCP 9 TBA Nationalist Congress Party NCP 6 Sharad Pawar Lok Janshakti Party LJP 6 TBA Samajwadi Party SP 5 TBA Aam Aadmi Party AAP 4 Arvind Kejriwal Rashtriya Janata Dal RJD 4 TBA Shiromani Akali Dal SAD 4 TBA All India United Democratic Front AIUDF 3 TBA Rashtriya Lok Samata Party RLSP 3 TBA Janata Dal (United) JD(U) 2 Nitish Kumar Janata Dal (Secular) JD(S) 2 TBA Indian National Lok Dal INLD 2 TBA Jharkhand Mukti Morcha JMM 2 TBA Indian Union Muslim League IUML 2 TBA Apna Dal AD 2 TBA Intian kommunistinen puolue CPI 1 TBA Pattali Makkal Katchi PMK 1 TBA Revolutionary Socialist Party RSP 1 TBA Swabhimani Paksha SWP 1 TBA Naga People's Front NPF 1 TBA All India N.R. Congress AINRC 1 TBA sitoutumattomia IND 3 TBA muita - 7 TBA == Lähteet == Luokka:Intian parlamenttivaalit Luokka:Vuoden 2014 vaalit
Shane Lowry

Shane Thomas Lowry (s. 12. kesäkuuta 1989 Perth, Länsi-Australia) on irlantilais-australialainen jalkapalloilija. Pelipaikaltaan hän on puolustaja, ja kauden 2013–2014 jälkeen hän on ollut vailla seuraa oleva vapaa pelaaja hänen sopimuksensa päätyttyä Millwallin kanssa. == Seurajoukkueura == Lowry aloitti jalkapallon pelaamisen australialaisessa ECU Joondalupissa. Perheen muutettua Irlantiin hän liittyi Aston Villan juniorijoukkueen miehistöön ja pelasi seuran riveissä myös aikuisuransa ensimmäiset vuodet. Aston Villassa hän ei saanut peliaikaa liigassa, mutta oli mukana joukkueen kansainvälisissä otteluissa tehden niissä myös debyyttinsä aikuisten tasolla. Aston Villasta Lowry lainattiin hänen siellä viettämieen vuosien aikana Plymouth Argyleen (13 ottelua), Leeds Unitediin (11 ottelua), Sheffield Unitediin (17 ottelua) sekä Milwalliin (lainajakson aikana 9 ottelua). Millwallissa pelattujen ottelujen jälkeen Lowry solmi seuran kanssa 2,5-vuotisen sopimuksen. Sopimuskauden aikana hän pelasi Millwallissa 74 ottelua viimeistellen niissä kaksi maalia. Kauden 2013–2014 päätteeksi seura ilmoitti, ettei ole halukas jatkamaan Lowryn sopimusta vaan hän vapautuu vapaaksi pelaajaksi.http://www.transfermarkt.co.uk/shane- lowry/leistungsdatenverein/spieler/61576 == Maajoukkueura == Lowry on pelannut kuusi ottelua Irlannin alle 17-vuotiaiden jalkapallomaajoukkueessa sekä kaksi ottelua Irlannin alle 21-vuotiaiden jalkapallomaajoukkueessa. Kaksoiskansalaisuuden ansiosta hän on kuitenkin päätynyt edustamaan aikuisten tasolla Australian maajoukkuetta, mikäli hänet maajoukkuetehtäviin kutsutaan.http://www.transfermarkt.co.uk/shane- lowry/nationalmannschaft/spieler/61576 == Lähteet == Luokka:Irlantilaiset jalkapalloilijat Luokka:Australialaiset jalkapalloilijat Luokka:Vuonna 1989 syntyneet Luokka:Elävät henkilöt
Lev!

Lev! on 170 metriä pitkä lasitaideteos, joka sijaitsee kevyen liikenteen tunnelissa Uumajan keskustassa Järnvägstorgetin ja Hagan alueen välissä. Taideteoksen on luonut taiteilijaduo FA+ (Ingrid Falk ja Gustavo Aguerre), ja se valmistui 17. marraskuuta 2012 samaan aikaan Höstljus-festivaalin ja Uumajan keskusrautatieaseman uudelleenavaamisen yhteydessä. Se on yksi Euroopan suurimmista lasitaideteoksista noin 700 neliömetrin pinta-alallaan. == Taustaa == thumb|261px|Lasiseinät ajotieltä kohti Uumajan keskusrautatieasemaa. Uumajan kunta tilasi työn yhteistyössä Liikenneviraston kanssa uudistetun päärautatieaseman avajaisiin, mutta aloitteen teki Sara Lidman -yhdistys Drottninggatanilla, Tukholmassa sijaitsevan Strindbergscitat- taideteoksen innoittamana, ja ehdotti kunnalle tehtäväksi jotain vastaavaa Uumajaan. Kaupungin taidevastaava Lars Sahlin vei asian eteenpäin FA+:lle sekä Tukholman Strindbergscitatin tehneille taiteilijoille, jotka kertoivat voivansa tehdä sen. Tavattuaan uutta rautatieasemaa suunnitelleen White arkitekter -yrityksen kanssa, he päättivät laajentaa taideteosta koko tunnelin ympäristöön – joka toimii myös kävelytienä asemalaiturien välillä – tarjoten turvallisemman ja miellyttävämmän ympäristön. == Rakentaminen == Lev!-teos kehystää kevyen liikenteen tunnelia 170 metrin pituisella lasiseinällä, jonka kokonaispinta-ala on 700 neliömetriä, mikä tekee siitä yhden Euroopan suurimmista lasitaideteoksista. Seinä muodostuu 186 kaksinkertaisesta ikkunasta, joista jokaisella on kuvauskohde (monet Sara Lidmanin kotiseudulta Missenträskistä), tai lainaus yhdestä hänen teoksestaan. Lainauksia on ehdottanut julkinen yleisö, ja sen jälkeen taiteilijaduo FA+ ja Sara Lidman -yhdistys ovat valinneet noin 30 lainausta mukaan työhön. thumb|261px|"Lev!" Uumajan keskusrautatieaseman tunnelissa. Seinä on valaistu "takaapäin" ja se on äänivarusteltu 16 kanavalla, joista neljä ovat "interaktiivisia" – tietystä seinän pisteestä painamalla kuuluu erilaisia ääniä: Sara Lidman lukee runon, Sara Lidman puhuu Vietnamista, Etelä-Afrikasta ja niin edelleen. Muita lainauksia on laitettu pyörätien asfaltille. === Teoksen nimi === Nimi Lev! tulee sanasta, jonka Sara Lidman usein kirjoitti, kun hän allekirjoitti kirjoja. Käsiala näkyy suurikokoisena kiillotetulla metallilevyllä tunnelin pohjoispuolella. Sama käsiala toistuu alhaalla valaistulla penkillä, joka on asemarakennuksen vieressä. == Arvostelu == thumb|261px|Ulkotaidetta, "Lev!", pohjoisseinä ilta-aikaan. Päivä ennen uuden Uumajan keskusrautatieaseman kevyen liikenteen tunnelin avajaisia yksi noin 30 Sara Lidman -lainauksista teipattiin yli Uumajan kunnahallituksen jäsenen, Hans Lindbergin pyynnöstä. Lainauksessa luki: "Kirjoita jotain seinälle, jotta muut voivat tietää, miten voit". Se piilotettiin, ettei tulisi väärinkäsityksiä sen tarkoituksessa. Teippaus otettiin kuitenkin pois ennen avajaisia. == Lähteet == Luokka:Uumaja Luokka:Ruotsin patsaat ja veistokset Luokka:Lasitaide
Viikossa aikuiseksi

Viikossa aikuiseksi on suomalainen Johanna Vuoksenmaa ohjaama ja käsikirjoittama komediaelokuva, joka sai ensi-iltansa 23. tammikuuta 2015. Elokuva kertoo kymmenen erilaisen persoonan ja yhden kissan viikosta aikuistumisleirillä. == Rooleissa == == Vastaanotto == ===Katsojamäärät=== Elokuva oli ensi-iltaviikonloppunaan (23.–25.1.2015) Suomen katsotuin elokuva 25 771 katsojallaan. Se oli katsotuin myös toisella esitysviikollaan. Helmikuussa elokuva ylitti 100 000 katsojan rajan. === Arvostelut === Episodi- lehden Jussi Huhtala antoi elokuvalle kolme tähteä. Hänen mukaansa sen tarina etenee sujuvasti ja näyttelijäsuoritukset ovat luontevia, mutta komediaksi elokuva ei ole kovin hauska. Helsingin Sanomien kriitikko Pertti Avola antoi elokuvalle kaksi tähteä ja kuvasi sitä ”helposti unohdettavaksi käyttökomediaksi”, jossa on välillä liikaa puskafarssin aineksia ja joitakin epäuskottavia hahmoja. Myös Ilta-Sanomien Taneli Topelius antoi elokuvalle kaksi tähteä. Iltalehden Tuomas Riskala luonnehti elokuvaa ”epäkiinnostavaksi ja huonolta sketsikoosteelta vaikuttavaksi suomalaiskomediaksi” ja antoi elokuvalle yhden tähden. Samoin elokuvaa arvioi Hufvudstadsbladetin Krister Uggedahl, jonka mukaan elokuva maistuu ”puskakomedialta ja halvalta kesäteatterilta”. Aamulehti Antti Selkokari Episodi Jussi Huhtala Film-O-Holic.com Emmi Koivumäki Helsingin Sanomat Pertti Avola Ilta-Sanomat Taneli Topelius Hufvudstadsbladet Krister Uggeldahl Iltalehti Tuomas Riskala == TV-esitykset == Päivämäärä Kanava Katsojamäärä 5.2.2017 MTV3 26.4.2017 MTV3 13.1.2018 MTV3 29.6.2018 MTV3 20.8.2018 Sub 68 000 == Lähteet == == Aiheesta muualla == * Elokuvan Facebook-sivut * Luokka:Johanna Vuoksenmaan ohjaamat elokuvat Luokka:Vuoden 2015 suomalaiset elokuvat Luokka:Suomalaiset komediaelokuvat